Къэбэрдей-Балъкъэр Республикэм и Iэтащхьэ КIуэкIуэ Ю. А. Урысей печатым и махуэм и щIыхькIэ а IэнатIэм щылажьэхэм зэрехъуэхъур
Ныбжьэгъу лъапIэхэ!
Си гум къыбгъэдэкIыу сынывохъуэхъу фи IэщIагъэм епха махуэмкIэ — Урысей печатым и махуэмкIэ.
Иджырей дунейм хъыбарегъащIэ IэнатIэм и IуэхущIапIэхэм мыхьэнэшхуэ зиIэ къалэн щагъэзащIэ. Абыхэм щылажьэхэм я Iэзагъэм, пэжагъэмрэ зыми емылъытауэ я Iуэху еплъыкIэр къызэрагъэлъагъуэмрэ куэдкIэ елъытащ жылагъуэм щыIэ демократиемрэ щхьэхуитыныгъэмрэ.
Республикэ прессэм и лэжьакIуэхэм хэлъхьэныгъэшхуэ хуащI Къэбэрдей-Балъкъэрым и жылагъуэ-политикэ, социально-экономикэ, щэнхабзэ гъащIэм. Фэ фубзыхуу жыпIэ хъунущ жылагъуэм иIэну Iуэху еплъыкIэр, къэхъукъащIэхэм зэреплъымрэ абыхэм зэрахущытымрэ, апхуэдэуи щIэгъэкъуэн фыхуохъу цIыхухэм яку мамырыгъэрэ зэгурыIуэныгъэрэ дэлъыным. ФIыщIэ фхузощI къэхъукъащIэхэм ятеухуа хъыбархэм я пэжыпIэр псынщIэу, зым и Iуэху еплъыкIэ хэхами темыгъэщIауэ, куууэ зэпкърыхауэ цIыхубэм зэралъэвгъэIэсым папщIэ.
Шэч къытесхьэркъым традзэ прессэр цIыхур зыхуэныкъуэу, лэжьыгъэфIым и щапхъэрэ пэжагърэ къэзыгъэлъагъуэу сыт щыгъуи къызэрынэжынум, журналистым и IэщIагъэми кIуэ пэтми нэхъ пщIэшхуэрэ лъытэныгъэрэ зэригъуэтынум.
ЕхъулIэныгъэ, узыншагъэ, насыпрэ зэIузэпэщыгъэрэ фиIэну сынывохъуэхъу.
